שחר גוטמן

שחר גוטמן (נולדה ב-8 בפברואר 1996) היא זמרת-יוצרת, מלחינה ופזמונאית ישראלית.

ביוגרפיה
גוטמן נולדה ב-8 בפברואר 1996 בראש העין למירי ואייל גוטמן העוסקים בנדל"ן. כשהייתה בגיל 4 עברה המשפחה למודיעין. בזמן לימודיה בתיכון עירוני א' בעיר, הופיעה עם הרכב בכמה מועדונים. גוטמן למדה מוזיקה בקונסרבטוריון הישראלי למוסיקה תל אביב. בגיל 16 אובחנה גוטמן בפיברומיאלגיה.

קריירה
בשנת 2016 החלה להופיע עם שירים שכתבה במועדונים ברחבי הארץ בהם לבונטין 7, תיאטרון החאן בירושלים, האוזןבר ובר גיורא.
בשנת 2018 יצא הסינגל הראשון "מחר אהיה יפה" מתוך האלבום "הגוף הזה". הסינגל השני "ביום שאחרי קשה", יצא בינואר 2019. השירים הושמע בתחנות רדיו רבות בהן כאן 88, כאן גימל ורדיו תל אביב. הסינגל השלישי מתוך אלבומה, "פיבי" יצא במאי אותה שנה. בשיר נוגעת גוטמן במחלת הפיברומיאלגיה שבה אובחנה גוטמן בילדותה, והאלבום עוסק בהתמודדות שלה עם המחלה. הסינגל הרביעי מתוך האלבום, "אור באופל" מתוך יצא ביולי 2019.
האלבום בהפקת יהוא ירון יצא באותו חודש בלייבל "קמע". את כל שיריו כתבה והלחינה גוטמן למעט שני שירים שנכתבו על ידי יונה וולך ואברהם חלפי.

בשנת 2020 החלה גוטמן להקליט את אלבומה השני "ואת שיר" שהופק מוזיקלית על ידי גוטמן וג'וי שכטר מפיק מוזיקלי ומעבד. האלבום הוקלט עם תזמורת בת חמישים נגנים בבודפשט. את שירי האלבום כתבה והלחינה גוטמן. שירי האלבום תורגמו לאנגלית על ידי גוטמן ואמירה לאופר. הסינגל הראשון מתוך האלבום, "זה מספק" יצא באוקטובר 2021. השיר הושמע בתחנות רדיו רבות. הסינגל השני "אין עוד אחת כמוני" יצא בפברואר 2022. האלבום יצא בחודש אוגוסט 2022 תחת הלייבל נענע דיסק.
תוך כדי תהליך הפקת האלבום צולם סרט תיעודי של הבמאית הראל בן-מלך, בשם "מעמידים פנים". הסרט מלווה את גוטמן בתהליך הפקת האלבום ומספר דרכו את סיפורם של צעירים רבים המשלבים עבודה ויצירה. הסרט עתיד לצאת לקראת סוף השנה.

חיים אישיים
גוטמן מתגוררת בתל אביב.

דיסקוגרפיה
 הגוף הזה (2019)
 ואת שיר (2022)

קישורים חיצוניים

הערות שוליים

זמרות אינדי ישראליות
זמרות-יוצרות ישראליות
מלחינות ישראליות
פזמונאיות כותבות עברית
פזמונאיות ישראליות
זמרים-יוצרים ישראלים
מלחינים ישראלים
פזמונאים כותבי עברית
פזמונאים ישראלים
תל אביב-יפו: אישים
ישראליות שנולדו ב-1996
ישראלים שנולדו ב-1996